شكون اللي قال تقدر تكون كاينة هاد الضاية و ب الدات ف طنزانية ب سرها اللي يفني و يرجع أي هايشة، تمس ماه، حجر. هاد الضاهيرة القليلة تصرا على جال عفسة كيماوية ف قلب ميمان الضاية حتى ل اللي المخلوقات المتحجرة فيها تبان كاللي جاية من فيلم نتاع خوف.

هاد المخلوقات صورهوم نيك براندت في كتابو الجديد: “ضورة ف البوقعة المهلوكة Across the Ravaged Land”.

الهوايش المتحجرين يطبعو ديك البلاصة المتضاورة ب الضاية على جال الPH نتاعها بين 9 و 10.5 – بوقعة اللي مْعَمْرة ب القلويات القاعدية (ل التمييز على الحيمضيات) اللي تحمي هاد المخلوقات ل البدا. على حساب براندت:

زهر، لقيت هاد المخلوقات. و فيها كامل النواع نتاع الزواوج و طيور الليل مْسَتْفين على شوارب ضاية ناترون، شامال طنزانية. حتى واحد ما علابالو، ب البا و التا، كيفاش ماتو بصح على حساب الشوفة الضاية مسطحة، تبان من فوق كاللي طبصي زاج؛ أمالا يْهَوْدو ليه. و من تماك يلقاو رواحهوم ف ميمان مْعَمْرة صودة و ملح…. هاد الصودة و الملح يخليو المخلوقات تَتْكَلَس ومع الوقت تْنَحْفَض كيما يلزم، كولما تزيد تنشف وتيبس… هاد المخلوقات، ديتهوم كيما لقيتهوم على الشط وعاود حطيتهوم ف مْواضَع ‘حيين’ باش يبانو كاللي عاد حيين وللا عاود حياو من بعد موت.”

تقدر تشوف التصاوير نتاع هاد المخلوقات اللي تخلع العين و العقل م الكتاب نتاع براندت وللا تنجم تروح تماتيك، ل طنزانية، باش تشوفهوم ب عينيك 😉



